ኢትዮዽያ አየር መንገድ ለመብረር እንኳን ደህና መጣችሁ እያልኩኝ መልካም የአውሮፓውንያን አዲሰ ዓመት እንዲሆንላችሁ እመኛለሁ። በአዲሱ ዓመት ከኛ ጋር የምታደርጉት በረራ ሁሉ የተሳካ እንዲሆን የጀመርናቸውን የአገልገሎት ጥራት ማሻሻያዎች አጠናክረን እንቀጥላለን። በርካታ አዳዲስ አውሮኘላኖችንም እናስመጣለን። ከነዚህም ውስጥ፥ አምሰተኛው ቦይንግ 787 ድሪምላይነር፣ ስድስተኛው ቦይንግ 737-800 ስካይ ኢንቴሪየር፤ ስድስተኛው ቦይንግ 777-200LR እንዲሁም የመጀመሪያው ቦይንግ 777-300ER ይገኙበታል። ከዚህም በተጨማሪ በያዝነው ዓመት የጀመርነውን በቦሌ ዓለም አቀፍ አውሮፕላን ማረፊያ የሚገኘውን የክላውድ ናይን መንገደኞች ማስተናገጃ ሳሎን ማስፋፊያ እናጠናቅቃለን። ሥራው ሲጠናቀቅም በውስጡ ስፓና የተለያዩ መዝናኛዎችን ያካተተ ይሆናል። ከዚህም በተጨማሪ በአውሮውፓውያን ቀመር 2013 የአፍሪካ ሕብረት 50ኛ ዓመት የምስረታ በዓሉን ያከብራል። ቀዳሚ የነበረው የአፍሪካ አንድነት ድርጅት የተመሰረተው እ.ኤ.አ. ግንቦት 25 ቀን 1963 እዚሁ አዲሰ አበባ ውስጥ ነው። ከዚያን ጊዜ ጀምሮ የኢትዮጰያ አየር መንገድ “አፍሪካን እርስ በርስ ማገናኘት እና ከአለም ጋር ማቀራረብ” በሚለው መርህ መሰረት የአፍሪካ አንድነት ድርጅትን ዓላማ በማሳካት ለማህበራዊና ኢኮኖሚያዊ እድገት ከፍተኛ አስተዋፅኦ ሲያበረክት ቆይቷል። 21ኛው ክፍለ ዘመን የአፍሪካ ዘመን እንደሆነ በፅኑ እናምናለን። አፍሪካ በወጣቶች የተሞላች ፤ በአለም ሰፊ የሚታረስ መሬት የያዘች ፤ በርካታ መካከለኛ ገቢ ያላቸው ህዝቦች እየተፈጠሩ ያሉባት እዲሁም ፈጣን የኢኮኖሚ እድገት እያስመዘገበች ያለች አህጉር በመሆኗ በቀጣይነት የግሎባላይዜሽን ማዕከል ትሆናለች። የኢትዮዽያ አየር መንገድ ፈጣን የእድገት አቅጣጫ “ራዕይ 2025” የተቀረፀው የአፍሪካ የለውጥ ዘመን መምጣቱን በማመላከት ነው። በቦሌ አለም አቀፍ አውሮፕላን ማረፊያ የጀመርናቸውን ትልልቅ የማስፋፊያ እቅዶቻችን በቅርቡ ሲጠናቀቁ ለራዕያችን መሳካት ምቹ ሁኔታዎችን ይፈጥራሉ። በአውሮፓውያኑ የዘመን ቀመር የካቲት ወር 2013 ላይ በአሜሪካና አውሮፓ በአቪዬሽን ጥራት ተቆጣጣሪዎች እውቅና ለተሰጠው የአቪዬሽን ማሰልጠኛ ተቋማችን የምናሰራውን አዲስ ሕንፃ እንዲሁም ተጨማሪ 65 000 ቶን መያዝ የሚችል አዲስ ቀዝቃዛ የእቃ ጭነት መጋዘን እናስመርቃለን። ከዚህም በተጨማሪ አዲስ የእቃ ጭነት ተርሚናል በመስራት ሂደት ላይ ያለን ሲሆን ሥራው ሲጠናቀቅም በዓመት 1.2 ሚሊዮን ቶን እቃ በማስተናገድ በዓለም በጣም ትልቅ ከሚባሉት ተርሚናሎች አንዱ ይሆናል። በአፍሪካ ትልቁን የእቃ ጭነት መጓጓዣ አገልግሎት የምንሰጥ እንደመሆናችን በአውሮፖ፤ በመካከለኛው ምስራቅና በአፍሪካ እየተስፋፋ በሚገኘው የአገልግሎት መስመራችን አማካይነት ለአህጉሪቱ የንግድ ተጓዦች ተስማሚ የሆነ ሁሉን አቀፍ የእቃ ጭነት አገልግሎት እንሰጣለን። የኢትዮዽያ አየር መንገድን የበረራ ምርጫችሁ ስላደረጋችሁ ከልብ አመሰግናለሁ። መልካም በረራ!